b"\n_START_ARTICLE_\nLanius\n_START_SECTION_\nDescripci\xc3\xb3 f\xc3\xadsica\n_START_PARAGRAPH_\nLa major part de les esp\xc3\xa8cies tenen algun grau de dimorfisme sexual, amb un mascle de colors m\xc3\xa9s brillants que la femella.\n_START_SECTION_\nDistribuci\xc3\xb3 geogr\xc3\xa0fica\n_START_PARAGRAPH_\nEs distribueixen principalment pel Vell M\xc3\xb3n, si b\xc3\xa9 el botx\xc3\xad septentrional t\xc3\xa9 una distribuci\xc3\xb3 circumpolar i el botx\xc3\xad americ\xc3\xa0 \xc3\xbanicament nord-americana. Als Pa\xc3\xafsos Catalans aquest g\xc3\xa8nere est\xc3\xa0 representat, en major o menor nombre per l'escorxador, la trenca, el capsigrany i el botx\xc3\xad meridional. Aquests noms comuns es poden fer extensius a esp\xc3\xa8cies del mateix g\xc3\xa8nere, d'aspecte similar, d'altres latituds.\n_START_SECTION_\nComportament\n_START_PARAGRAPH_\nS\xc3\xb3n ocells d'h\xc3\xa0bitats oberts, que es veuen sobretot, en posici\xc3\xb3 erecta, sobre una perxa, com els filferros el\xc3\xa8ctrics o els d'estendre la roba o la copa d'un arbre. Des d'aquells llocs es poden llan\xc3\xa7ar cap a terra a la captura d'una presa o agafar-la al vol. _NEWLINE_Malgrat la dieta similar a la dels rapinyaires, no tenen les fortes urpes d'aquests. Tot i que fan servir els peus per mantenir els insectes m\xc3\xa9s petits, les preses grans s\xc3\xb3n empalades en una punta afilada, com una espina d'arbust o d'un filferro. D'aquesta manera, l'assegura per trossejar-la amb el seu bec ganxut._NEWLINE_La majoria de les esp\xc3\xa8cies de Lanius s\xc3\xb3n solit\xc3\xa0ries, excepte en \xc3\xa8poca de cria. Les esp\xc3\xa8cies septentrionals o de clima temperat s\xc3\xb3n migrat\xc3\xb2ries i passen l'hivern molt al sud de l'\xc3\xa0rea de reproducci\xc3\xb3.\n_START_SECTION_\nDieta\n_START_PARAGRAPH_\nPrincipalment s'alimenten d'insectes grans, per\xc3\xb2 tamb\xc3\xa9 agafen petits ocells, r\xc3\xa8ptils i mam\xc3\xadfers. Les grans esp\xc3\xa8cies septentrionals, com ara el botx\xc3\xad septentrional s'alimenten majorit\xc3\xa0riament de vertebrats, especialment a l'hivern."